ทองลง 600 บาท
ทองลง 600 บาท ทองคำแท่ง ขายบาทละ 23,800.00  ทองรูปพรรณ ขายบาทละ 24,200
29 ก.ย. 2554

ทองคำเปิดตลาดเช้านี้ลดลง 600 บาท ทองคำแท่ง ขายบาทละ 23,800.00  ทองรูปพรรณขายบาทละ 24,200     
สมาคมค้าทองคำ ประกาศราคาซื้อขายทองคำวันนี้ โดยทองคำแท่ง ราคารับซื้ออยู่ที่บาทละ 23,700 บาท และขายออกที่บาทละ 23,800 บาท ซึ่งเปิดตลาดเช้านี้ราคาร่วงลงบาทละ 600 บาท เป็นไปตามทิศทางของตลาดต่างประเทศ ขณะที่ราคาทองรูปพรรณ รับซื้ออยู่ที่บาทละ 23,361.56 บาท และขายออกที่บาทละ 24,200 บาท
จากวานนี้ (28 ก.ย.) ราคาทองคำแท่ง รับซื้อที่บาทละ 24,300.00 ขายบาทละ 24,400.00 ส่วนราคาทองรูปพรรณ รับซื้อบาทละ 23,952.80 ขายบาทละ 24,800.00
ด้านบทวิเคราะห์ บริษัท ฮั่วเซ่งเฮง โกลด์ ฟิวเจอร์ส จำกัด มองว่า ราคาทองยังมีแนวโน้มที่จะปรับตัวลงไปต่ำกว่าแนวรับจิตวิทยาที่ 1,600 ดอลลาร์ เนื่องจากการแข็งค่าของเงินดอลลาร์ และแนวโน้มตลาดหุ้นเอเชียเช้าวันนี้ที่คาดว่าจะปรับตัวลงตามทิศทางตลาดหุ้นสหรัฐ และกดดันให้นักลงทุนไม่มั่นใจที่จะถือครองสินทรัพย์เสี่ยง และทองคำรวมทั้งโลหะเงินก็น่าจะมีแรงขายกลับออกมาด้วยเช่นกัน